# Diane Keaton

Diane Keaton, nascuda Diane Hall (Los Angeles, Califòrnia, 5 de gener de 1946), és una actriu, directora i productora de cinema estatunidenca. Feu els seus primers passos en el món del teatre des de ben jove, a la dècada del 1960, i debutà a la pantalla gran el 1970. Francis Ford Coppola li oferí el seu primer paper important en el cinema, interpretant Kay Adams-Corleone a El Padrí. Tanmateix, les pel·lícules que marcaren el començament de la seva carrera foren del director i actor Woody Allen: Play It Again, Sam (1972), El dormilega (1973) i L'última nit de Borís Gruixenko (1975). Els llargmetratges del cineasta la consolidaren com a actriu còmica i el 1978 fins i tot guanyà l'Oscar a la millor actriu pel seu paper a Annie Hall.
En els últims anys de la dècada del 1970, Keaton reorientà la seva carrera cinematogràfica cap a altres gèneres per no quedar-se encasellada com a actriu de comèdies.

## Carrera

Keaton va començar al teatre; i va debutar al cinema el 1970. El primer paper important va ser com Kay Adams a El Padrí, però les pel·lícules dels primers anys van ser les que va fer amb en Woody Allen.
Les primeres dues pel·lícules per a Allen, El dormilega (Sleeper, 1973) i L'última nit de Borís Gruixenko (Love and Death, 1975), la van establir com una actriu còmica. La tercera, Annie Hall, (1977) li va fer guanyar guanyar el premi Oscar com a millor actriu.
Després va fer papers diferents per a no quedar-se a l'estereotip del personatge de Annie Hall. Es va convertir en una consumada actriu dramàtica, començant amb Buscant al Sr. Goodbar (Looking for Mr. Goodbar, 1977). Va ser candidata a l'Oscar per Reds (1981) i Marvin's Room (1996).
Algunes de les pel·lícules més recents són El pare de la núvia (Father of the Bride, 1991), El club de les primeres esposes (The First Wives Club, 1996), i Quan menys t'ho esperes (Something's Gotta Give, 2003).
Les seves pel·lícules han recaptat en total més de 1.100 milions de dòlars només als Estats Units. A més d'actuar, és també fotògrafa, agent de la propietat immobiliària i cantant ocasional.

## Filmografia
### Cinema

| Any | Títol | Paper | Notes |
| 1970 | Lovers and Other Strangers | Joan Vecchio | |
| 1972 | El padrí (The Godfather) | Kay Adams-Corleone | |
| 1972 | Play It Again, Sam | Linda Christie | |
| 1973 | El dormilega | Luna Schlosser | |
| 1974 | El Padrí II (The Godfather Part II) | Kay Adams-Corleone | |
| 1975 | L'última nit de Borís Gruixenko (Love and Death) | Sonja | |
| 1975 | Harry i Walter se'n van a Nova York (Harry and Walter Go to Nova York) | Lissa Chesnut | |
| 1977 | Annie Hall | Annie Hall | Oscar a la millor actriu BAFTA a la millor actriu Globus d'Or a la millor actriu musical o còmica |
| 1977 | Looking for Mr. Goodbar | Theresa Dunn | Premi Fotogramas de Plata − Millor pel·lícula estrangera (també per Interiors) Nominada − Globus d'Or a la millor actriu dramàtica |
| 1978 | Interiors | Renata | Premios Fotogramas de Plata − Millor pel·lícula estrangera (també per Looking for Mr. Goodbar) |
| 1979 | Manhattan | Mary Wilkie | Nominada − BAFTA a la millor actriu |
| 1981 | Reds | Louise Bryant | David di Donatello a la millor actriu estrangera Nominada − Oscar a la millor actriu Nominada − BAFTA a la millor actriu Nominada − Globus d'Or a la millor actriu dramàtica |
| 1982 | Shoot the Moon | Faith Dunlap | Nominada − Globus d'Or a la millor actriu dramàtica |
| 1983 | Mrs. Soffel | Kate Soffel | Nominada − Globus d'Or a la millor actriu dramàtica |
| 1984 | La noia del timbal (The Little Drummer Girl) | Charlie | |
| 1986 | Crimes of the Heart | Lenny Magrath | |
| 1987 | Dies de ràdio (Radio Days) | Cantant del New Year | Cameo |
| 1987 | Baby Boom | J.C. Wiatt | Nominada − Globus d'Or a la millor actriu musical o còmica |
| 1987 | Heaven | | Documental, també guionista/director |
| 1988 | The Good Mother | Anna Dunlap | |
| 1990 | El padrí III (The Godfather: Part III) | Kay Adams | |
| 1990 | Les Lemon Sisters (The Lemon Sisters) | Eloise Hamer | |
| 1991 | El pare de la núvia (Father of the Bride) | Nina Banks | |
| 1993 | Misteriós assassinat a Manhattan (Manhattan Murder Mystery) | Carol Lipton | Nominada − Globus d'Or a la millor actriu musical o còmica |
| 1995 | Torna el pare de la núvia (Father of the Bride Part II) | Nina Banks | |
| 1995 | Amelia Earhart: The Final Flight | Amelia Earhart | Nominada − Primetime Emmy a la millor actriu en minisèrie o telefilm Nominada − Globus d'Or a la millor actriu en minisèrie o telefilm |
| 1996 | The First Wives Club | Annie Paradis | |
| 1996 | Marvin's Room | Bessie Greenfield | Nominada − Oscar a la millor actriu |
| 1997 | La meva única emoció (The Only Thrill) | Carol Fitzsimmons | |
| 1999 | The Other Sister | Elizabeth Tate | |
| 2000 | Penjades (Hanging Up) | Georgia Mozell | també directora |
| 2001 | Town & Country | Ellie Stoddard | |
| 2001 | Les ensenyances de la germana Mary (Sister Mary Explains It All) | Germana Mary Ignatius | |
| 2003 | Quan menys t'ho esperes (Something's Gotta Give) | Erica Jane Barry | Globus d'Or a la millor actriu musical o còmica Nominada − Oscar a la millor actriu |
| 2003 | Elephant | | Productor |
| 2005 | La joia de la família (The Family Stone) | Sybil Stone | |
| 2007 | Perquè ho dic jo (Because I Said So) | Daphne Wilder | |
| 2007 | Mama's Boy | Jan Mannus | |
| 2008 | Mad Money | Bridget Cardigan | |
| 2008 | Smother | Marilyn Cooper | |
| 2010 | Morning Glory | Colleen Peck | |
| 2012 | Per fi sols! (Darling Companion) | Beth | |
| 2013 | La gran boda (The Big Wedding) | Ellie Griffin | |
| 2014 | And So It Goes | Leah | |
| 2014 | Àtic sense ascensor | Ruth | |

## Referències

* ↑ French, Philip «Then Again: A Memoir by Diane Keaton – review». , 20-11-2011.
* ↑ «UPI Almanac for Saturday, Jan. 5, 2019». United Press International, 05-01-2019. «actor Diane Keaton in 1946 (age 73)»
* ↑ Behind the Scenes: A Look Inside. Featurette from The Godfather DVD bonus features.
* ↑ Collins, Andrew (January 1, 2010). «The Godfather Part II Review». Empire.
* ↑ Q&A: Diane Keaton. CBS News. February 18, 2004. Retrieved February 21, 2006.

## Enllaços externs

* Lloc de fans de Diane Keaton Arxivat 2007-12-04 a Wayback Machine.
* Blog de Diane Keaton a The Huffington Post